Iepirkuma komisijas 2026. gada 17. augusta sēdē sniegtās atbildes uz ieinteresētā piegādātāja uzdotajiem jautājumiem par atklāta konkursa
“Projektēšana un būvdarbi objektā “Laukuma ar nojumēm izbūve teritorijā pie ēkas (046) Krustabaznīcas ielā 9 k-4, Rīgā”, identifikācijas Nr. VAMOIC 2026/67 (turpmāk – atklāts konkurss)



Jautājums Nr.1:
Vērtēšanas kritērijos K2 un K3 noteiktas prasības būvprojekta vadītāja un atbildīgā būvdarbu vadītāja pieredzei laukuma nojumes izbūves būvprojekta vai paskaidrojuma raksta izstrādē un laukuma nojumes izbūves darbos.
Lūdzam precizēt, vai šajos kritērijos ir domāta attiecīgo speciālistu pieredze laukumu ar nojumēm objektos?

Atbilde Nr.1:
Iepirkuma komisija informē, ka ir veikusi grozījumus atklāta konkursa nolikumā:
1) Nolikuma 13.4.punkta K2 “Būvprojekta vadītāja pieredze” kritēriju izsakot jaunā redakcijā:
“Pretendenta būvprojekta vadītājs iepriekšējo 3 (trīs) gadu laikā (t.i. no 2023. gada līdz piedāvājuma iesniegšanas termiņa pēdējai dienai) ir vadījis laukuma ar nojumi izbūves būvprojekta vai paskaidrojuma raksta izstrādi. Būvprojektam un/vai paskaidrojuma rakstam jābūt pabeigtam un tajā jābūt saņemtai atzīmei par projektēšanas nosacījumu izpildi/atzīme par būvniecības ieceres akceptu”;
2) Nolikuma 13.4.punkta K3 “Atbildīgā būvdarbu vadītāja pieredze” kritēriju izsakot jaunā redakcijā:
“Pretendenta būvdarbu vadītājs iepriekšējo 5 (piecu) gadu laikā (t.i. no 2021. gada līdz piedāvājuma iesniegšanas termiņa pēdējai dienai) ir vadījis laukuma ar nojumi izbūves darbus kā atbildīgais būvdarbu vadītājs. Būvobjektam jābūt pieņemtam ekspluatācijā.”.

Pilnā nolikuma redakcija, ar ietvertajiem grozījumiem, pieejama Elektronisko iepirkumu sistēmā, sadaļā “Dokumenti”.


Jautājums Nr.2:
Ņemot vērā nepieciešamos precizējumus, kā arī iepirkuma priekšmeta apjomu un specifiku, lūdzam pagarināt piedāvājumu iesniegšanas termiņu līdz 31.07.2026.
Atbilde Nr.2:
Iepirkuma komisija informē, ka ņemot vērā veiktos grozījumus atklāta konkursa nolikumā, iepirkuma komisija nolēma pagarināt piedāvājumu iesniegšanas termiņu līdz 2026.gada 01.septembra  plkst. 10:00, papildus norādot, ka piedāvājumi tiek atvērti 2026.gada 01.septembra plkst. 14:00 EIS e-konkursu apakšsistēmā, veicot attiecīgus grozījumus atklāta konkursa nolikuma tekstā.



Komisija informē, ka, atbilstoši atklāta konkursa dokumentācijā veiktajiem grozījumiem, precizētais nolikums ieinteresētajiem piegādātājiem ir pieejams elektronisko iepirkumu sistēmā attiecīgā iepirkuma sadaļā “Dokumenti”.

Iepirkuma komisijas sniegtās atbildes un skaidrojumi ir neatņemama atklāta konkursa nolikuma sastāvdaļa.
